tomron87/hebrew-wikipedia-sentences-corpus huggingface dataset:
2000–2004: הקמת החברה, צמיחתה וסכסוכים
לאחר שאמינם הוציא לאור את האלבום The Slim Shady LP, הוא הקים חברת תקליטים בסוף 1999 יחד עם המנהל המוזיקלי שלו פול רוזנברג.
אמינם חיפש מקום שבו הוא יוכל להוציא לאור עבור קבוצת הראפ שלו מדטרויט, D12, ורוזנברג היה מעוניין להקים חברת תקליטים, מה שהוביל לכך שהשניים חברו יחד והקימו את שיידי רקורדס.
המנהל המוזיקלי שלהם, שאחראי לגיוס אמנים ולעקוב אחר התקדמותם, מארק לייבלי הגדיר אותם כ"חברת בוטיק אך עם כל האיכויות של חברה בסדר גודל גדול יותר אשר מגבה כל פעולה שלנו".
D12 היו האמנים הראשונים לחתום עם החברה והם פעלו ביחד עוד מאז שנות ה-90. פעילותם ביצירת מוזיקה יחדיו המשיכה, אך בשל המחסור בכסף לא הייתה באפשרותם להפיק את המוזיקה ולהוציא לאור אלבום.
לכן חברי הקבוצה הבטיחו כי מי מחברי הקבוצה שיהפוך להיות מפורסם יחזור ויחתים אותם בחברה שלו.
ביוני 2001, D12 הוציאו לאור את האלבום Devil's Night כשהוא מדרוג במקום הראשון במצעד בילבורד.
אובי טרייס זכה להכיר את אמינם באמצעות אחד החברים של D12 ששמו Bizarre.
אמינם החתים אותו ביוני 2001 והוא היה האמן השני שהוחתם לחברה.
טרייס זכה להכרה ציבורית לראשונה דרך קטע ראפ בסגנון חופשי באלבום Devil's Night.
תוך כדי העבודה על הסרט 8 מייל, לאמינם היה מפגש עם הראפר הטירון מניו יורק, 50 סנט.
אמינם שמע את המיקסים הראשונים של פיפטי סנט, ולקח אותם לד"ר דרה והציע לו לעבוד ביחד על העבודות שלו ולהפיק את המוזיקה שלו.
פיפטי סנט היה האמן הראשון שחתם גם עם שיידי רקורדס וגם עם אפטרמת' אנטרטיינמנט.
הפסקול לסרט 8 מייל היה האלבום השני ששיידי הוציאו לאור.
הסינגל הראשון בו היה "Lose Yourself", אשר זכה במספר רב של מועמדויות לפרסים והפך באופן מפתיע לזוכה ב"פרס האקדמיה לשיר המקורי הטוב ביותר", שזו הייתה הפעם הראשונה שבה שיר בסגנון היפ-הופ זוכה בפרס זה..
הסינגל השני היה של פיפטי סנט בשם "Wanksta", אשר יצא לאור בסגנון באז, והפך לפופולרי בעיר הולדתו של פיפטי סנט..
במהלך אותו זמן, אמינם עשה עסקה עם די ג'יי גרין לנטרן, אשר הוציא לאור את אלבום המיקסטייפ הראשון של החברה, !Invasion ב-2002. הוא פעל כדי ג'יי במהלך המופע של אמינם במסע ההופעות Anger Management Tour.
ההוצאה לאור השלישית של שיידי הייתה של פיפטי סנט עם האלבום Get Rich or Die Tryin' בפברואר 2003. האלבום הפך לאלבום הבכורה הנמכר ביותר בהיסטוריה של ארצות הברית..
האלבום הבא שיצא לאור היה אלבום הבכורה של טרייס בשם Cheers, שישה חודשים לאחר אלבומו של פיפטי סנט.
אף על פי שהייתה לו הצלחה פרסומית, האלבום לא הצליח בשל ההצלחה של האלבום של פיפטי סנט באותה תקופה.
ב-2002 ו-2003, שיידי רקורדס היו מעורבים במספר מחלוקות, האחת עם היורשים של מורדר אינק', סכסוך שבו היו מעורבים פיפטי סנט וג'י יוניט, השנייה, הבעיות החוזרות ונשנות עם הבעלים המשותפים לשעבר של מגזין "המקור", בשם Benzino, וכן בעיות הולכות וגוברות עם הראפר [[רויס דה 9'5]], שבעבר היה חבר של אמינם ו-D12.
לקראת סוף שנת 2003, ד"ר דרה ואמינם חתמו עסקה משותפת עם הראפר Stat Quo מאטלנטה.
סטאט קיו הפך להיות האמן השני החתום גם בשיידי וגם באפטרמת', אחרי פיפטי סנט.
שנה לאחר מכן יצא לאור האלבום השני של D12 בשם D12 World.
2005–2009: התפתחות החברה והאלבום The Re-Up
ב-2005 יצא לאור האלבום השני של 50 סנט בשם The Massacre אשר קבע את השיא בתור האלבום השישי הנמכר ביותר מאז שהמערכת Nielsen SoundScan החלה לבצע מעקב אחר מכירות האלבומים ב-1991, כשהאלבום מכר מעל 1.14 מיליון עותקים בארבעה ימים בלבד.
האלבום היה הצלחה מסחרית, והיה במרחק של 32 אלף עותקים מלהיות האלבום הנמכר ביותר של השנה.
בשיר מתוך האלבום "Piggy Bank", פיפטי סנט העליב מספר אמנים וביניהם Jadkiss.
הסכסוך בין השניים הוביל בצורה לא ישירה לכך שדי ג'יי גרין לנטרן עזב את שיידי רקורדס.
מספר חודשים לאחר הוצאתו לאור של האלבום The Massacre, ג'דקיס צילם וכיכב ב-DVD, שבו רואים אותו משוחח עם לנטרן בפלאפון כשהוא על מצב רמקול, מבלי שלנטרן מודע לכך.
לנטרן שיתף במחשבותיו כיצד לטפל בסכסוך.
כאשר ה-DVD יצא לאור ואמינם גילה על מה שקרה, גרין לנטרן נאלץ לעזוב את שיידי רקורדס ואת תחנת הרדיו Shade 45.
אלבומו המתוכנן שהיה אמור לצאת, Armageddon כבר לא היה בהפקת שיידי רקורדס.
לאחר מכן שיידי חתמו חוזה עם דה אלכימיסט בתור הדי ג'יי הרשמי של אמינם לסיבוב ההופעות אליו יצא בשנת 2005, "Anger Management 3 Tour", כשהוא מחליף את לנטרן בתפקיד.
באוגוסט 2005, אמינם והמגזין XXL חברו יחד על מנת להוציא לאור מהדורה מיוחדת שמיועדת כולה למוזיקת ההיפ-הופ ולאמני החברה של שיידי רקורדס.
המהדורה פורסמה בשם XXL Presents Shade 45, והוא עוצב על מנת להעניק חשיפה מקסימלית לתחנת הרדיו Shade 45, ובאותה הזדמנות להעניק חשיפה לחברת התקליטים שיידי כמכלול, וכן לאמנים של ג'י יוניט רקורדס ולדי ג'יי של הרדיו.
מנהל המוציא לאור של המגזין XXL, ג'ונתן ריינגולד, ציין כי בדרך כלל מגזינים המתמקדים סביב אמנים מסוימים לא התקבלו בחיוב, אך "מכיוון ש-Shade 45 הוא ערוץ רדיו אמיתי המשדר מוזיקת היפ-הופ ללא צנזורה, החיבור עם המותג XXL הרגיש נכון", לפני שהוא הוסיף כי זה מה שיעניין מעריצים של מוזיקת ראפ.
ב-2005 החברה החתימה את בובי קריקווטר, מה שהופך אותו לאמן החמישי שהצטרף לחברה, והראפר השני שהגיע מאטלנטה.
בתחילת שנת 2006 הצטרף לחברה הראפר Cashis משיקגו, לאחר שהשמיע את הדמו שלו לאמינם.
מאוחר יותר ב-2006 טרייס הוציא לאור את האלבום השני שלו בשם Second Round's on Me.
אך האלבום לא צלח באותה מידה כמו אלבום הבכורה שלו, נראה כי הסיבה לכך הייתה המצב שבו הייתה תעשיית היפ-הופ באותו זמן.
האלבום הציג שינוי בסגנון של טרייס, שאלבומו הראשון נחשב קצת קליל.
ואילו האלבום השני נחשב אלבום יותר רציני ואפל, שבעיקר מציג את החיים המחוספסים והסביבה של טרייס.
בתחילת 2006 נודע כי אמינם מתכנן להציג את כל האמנים של שיידי במיקסטייפ עם מוזיקה חדשה שאותה ישירו די ג'יי וו קיד ודה אלכימיסט.
השמועה הזו עברה מפה לאוזן במשך מספר חודשים.
בסופו של דבר, נודע כי אמינם התרשם מאוד מהיצירות החדשות של המיקסטייפ, ולכן הוא מתכנן להוציא אותן לאור באלבום רשמי תחת השם Eminem Presents the Re-Up.
האלבום יצא לאור בדצמבר 2006 וכלל בתוכו את הסינגל "You Don't Know", בו השתתפו פיפטי סנט, לויד בנקס וקאשיס.
במאי 2007, קאשיס הוציא לאור את האלבום שלו The County Hound EP הכולל 8 שירים וזאת בניסיון לגרום לאנשים להתעניין במוזיקה שלו.
האלבום יצא לאור במהדורה מוגבלת.
בספטמבר 2007, יצא לאור האלבום השלישי של פיפטי סנט בשם Curtis, אשר היה מעורב בתחרות פומבית ידועה מאוד עם הראפר קניה וסט, שהוציא לאור באותו יום בדיוק את האלבום השלישי שלו, Graduation.
ביוני 2008 עזב טרייס את חברת התקליטים.
עזיבתו העלתה תהיות בנוגע לסיבה שהוא עזב.
בעקבות הוצאתו לאור של הסינגל שלו בשם "The Giant", מילות השיר גרמו להפצת שמועה כי טרייס עזב בתנאים לא טובים את החברה וכי כעת הוא עושה שימוש בשיר על מנת לתקוף את שיידי רקורדס ואמינם.
אך שמועה זו התבררה כשלא נכונה.
פול רוזנברג אמר: "שיידי רקורדס הסכימו לאפשר לאובי טרייס להמשיך את מלאכתו בפורום אחר ללא מגבלות של המודל של חברת התקליטים הגדולה...אמינם ימשיך לתמוך ולעבוד עם אובי במישורים רבים של הקריירה...
הוא נשאר חבר קרוב וחבר במשפחת שיידי".
סטאט קוו עזב את שיידי ב-2008. סטאט הרגיש כי שורש הבעיה שגרמה לעזיבה שלו היה המערכת היחסים המתוחה שלו עם אמינם שנבעה מחילוקי דעות בנושא קידום האלבום.
ב-2009 בובי קריקווטר עזב את החברה בזמן עבודתו על אלבום הבכורה שלו, A Brilliant Mistake.
היו דיווחים רבים כי קבוצת ההיפ-הופ Slaughterhouse מצטרפת לשיידי רקורדס יחד עם חבר הלהקה רויס דה "9'5, בדיקת הדיווחים הללו בקרב שני הצדדים אישרה את הדברים ונאמר כי העסקה צריכה להיחתם באפריל או מאי.
הקבוצה השתתפה בשיר "Session One" מאלבומו השביעי של אמינם, Recovery .
ב-12 בינואר 2011, סלאטרהאוס ו-Yelawolf הופיעו על השער של המגזין XXL יחד עם אמינם, דבר שהוכיח כי שני הצדדים חתמו על חוזה.
ב-2 במרץ 2011 התפרסם השיר "2.0 Boys", המבוצע על ידי אמינם, סלאטרהאוס וילהוולף.
ב-25 באפריל 2011 אמינם ורויס הכריזה על כוונתם לחבור ביחד לאלבום משותף, שיצא לאור ב-14 ביוני.
הפרויקט שימש כפרויקט המשך שחיכו לו הרבה, לשיתוף הפעולה בין השניים ב-1999 בסינגל "Nuttin' to Do", וכלל הפקה מאמנים כמו מיסטר פורטר, Havoc, Bangladesh ועוד.
"רוייס ואני התחלנו לבלות ביחד שוב וללא ברירה הדבר הובילו אותנו בחזרה לתוך האולפן", אמר אמינם בהצהרה.
"תחילה בחנו לאן הדברים מתקדמים ללא מטרה אמיתית בראש, אבל השירים החלו להתחבר ביחד באופן משוגע, ולכן אנחנו כאן".
רוייס הוסיף ואמר: "אני נרגש לראות את הפרויקט הזה מנביט פרי בהתחשב בפער הגדול של הזמן מהפעם האחרונה שעבדנו ועד עכשיו.
הייתה לנו הנאה גדולה לעשות זאת ואנחנו רק מקווים שכולם ייהנו מהמוזיקה בזמן שאנחנו עובדים על 'המפלצת' שתהיה האלבום החדש של סלטארהאוס".
באוקטובר 2011, ילהוולף וסלטארהאוס, ביחד עם אמינם ביצעו ראפ חופשי על גבי השיר "Tried By 12" של East Flatbush Project במהלך הקטע של BET Cypher בהנחייתו של די ג'יי פרמייר במהלך הטקס של BET Hip Hop Awards.
לאחר מכן הביצוע נודע בשם "Shady 2.0 BET Cypher", והוא נחשב אחד הקטעים האהובים ביותר על המעריצים מכל סדרות הסייפר שהוצגו במהלך טקס הפרסים.
הפופולריות של השיר עלתה באמצעות הרשתות החברתיות, ביניהן רשת הטוויטר שבה ניתן היה לראות ביטויים כמו Cypher# ו-Shady 2.0 # מאוד פופולריים.
חברת התקליטים הציגה את אמניה בפסטיבל ה-SXSW 2012 ב-16 במרץ, בהיכל אוסטין למוזיקה.
הערב הונחה על ידי המנחה של תחנת הרדיו שייד 45 45, Sway Calloway, והאמנים של שיידי רקורדס היו בין המופיעים בערב זה.
האמנים היו סלטארהאוס ופיפטי סנט, אשר ביצע שירים מתוך אלבום הבכורה שלו Get Rich or Die Tryin' באופן מלא בפעם הראשונה.
ילהוולף גם היה מתוכנן להופיע אך לא היה יכול בשל קרע בטחול שהתרחש חודש לפני האירוע.
ב-20 במרץ, פיפטי סנט הודיע כי אלבום האולפן החמישי שלו יצא לאור ב-2 ביולי 2012. ההוצאה לאור לאחר מכן נדחתה ל-13 בנובמבר.
דחייה נוספת של האלבום פורסמה, שקבעה כי ההוצאה לאור תתקיים בינואר 2013. ב-29 במרץ 2012 ילהוולף הודיע על ההוצאה לאור השנייה שלו תחת שיידי רקורדס, עם האלבום Love Story.
ב-24 במאי 2012, אמינם הודיע על הוצאתו לאור של אלבום האולפן השמיני שלו בשם, The Marshall Mathers LP 2, אשר יצא לאור ב-5 בנובמבר 2013.
כאשר עלתה השיחה בנוגע לכל ההוצאות לאור העתידיות של שיידי רקורדס המנכ"ל, פול רוזנברג, אמר כי האלבום הבא של אמינם ייצא לאור לאחר יום הזיכרון של שנת 2013 וכי ניתן לצפות למוזיקה חדשה ממנו בקרוב.
הוא המשיך לדון באמנים נוספים ואמר כי האלבום, Street King Immortal, של פיפטי סנט ייצא לאור במחצית הראשונה של שנת 2013, ואילו האלבום השני של ילהוולף, Love Story, עדיין בשלבי הקלטה.
רוזנברג ציין בנוסף כי כל ארבעת חברי הלהקה של סלטארהאוס יוציאו לאור פרויקטים כזמרי סולו, לפני חזרתם לאולפן ההקלטות כקבוצה על מנת להקליט את האלבום השני שלהם תחת שיידי רקורדס.
האלבום הראשון שיצא לאור היה של ג'ו בודן בשם No Love Lost ב-5 בפברואר 2013 תחת חברת התקליטים E1 Music.
ההוצאה לאור השנייה תהיה של קזנג קרוקד עם האלבום בשם Apex Predator שייצא לאור תחת Treacherous C.O.B וEmpire Distribution.
לעומתם, רוייס וג'ואל אורטיז מסלטארהאוס הודיעו במאי 2013 כי הם עצרו את הפרויקט סולו של כל אחד מהם, והחלו לעבוד על אלבום האולפן השלישי המשותף של הלהקה.
ב-20 בפברואר 2014 פיפטי סנט הודיע כי הוא עוזב את שיידי רקורדס, העזיבה שלו הייתה גם משיידי וגם מאפטרמת' אנטרטיינמנט שכן הוא היה חתום תחת שתיהן.
ב-25 באוגוסט 2014, הודעה רשמית בדף הבית של אמינם ציינה כי אלבום אוסף של שיידי רקורדס ייצא לאור תחת השם Shady XV''.
האלבום כולל שני דיסקים והוא יצא לאור ב-24 בנובמבר 2014, במהלך השבוע של שישי השחור והוא כולל דיסק אחד של אוסף הלהיטים הטובים ביותר ודיסק שני עם מוזיקה חדשה מהאמנים של שיידי רקורדס, ביניהם D12, סלטארהאוס, באד מיטס איבל וילהוולף.
באותו יום, ב-25 באוגוסט, הסינגל הראשון מהאלבום הנקרא "Guts Over Fear" יצא לאור, ובשיר מופיעה בהופעת אורח הזמרת וכותבת השירים סיה פרלר.
ב-23 באפריל 2015, Shady Music Publishing הודיעה על עסקה עם הראפר Astray ממישיגן.
העסקה, על פי נציג מטעם אמינם, משמעותה היא כי החברה "מתכננת לעבוד איתו על שירים".
ואילו המנהל המוזיקלי של אמינם שנמצא כבר הרבה שנים בתחום אמר על אסטריי "לפקוח עין עליו!".
ב-3 במרץ 2017, Shady Records וגריזלדה רקורדס הודיעו כי Shady Records החתימה את Westside Gunn וקונוויי דה משין בלייבל הן בנפרד והן ביחד.
לאחר פרסי BET Hip-Hop לשנת 2017 ב-11 באוקטובר 2017, Shady Records הודיעו שהם החתימו את הראפר של קומפטון בוגי.
ב-27 באוקטובר 2017 הוציא ילאוולף את אלבומו השלישי עבור Shady Records, Trial by Fire.
ב-15 בדצמבר 2017, אמינם הוציא את אלבום האולפן התשיעי שלו, Revival.
ב-12 באוגוסט 2018, בעודו בסיבוב ההופעות, אמר Yelawolf כי Trunk Muzik III יהיה האלבום האחרון שלו ב-Shady Records.
ב-31 באוגוסט 2018, אמינם הוציא את אלבום האולפן העשירי שלו Kamikaze ללא כל קידום קודם.
השיר "Stepping Stone" באותו אלבום מכריז ש-D12 התפרקה רשמית.
ב-25 בינואר 2019, בוגי הוציא את אלבום הבכורה שלו Everything's for Sale.
מבחינה מסחרית, הוא הופיע לראשונה במקום ה-28 ב-Billboard 200 ומכר 18,397 יחידות שוות ערך לאלבומים בשבוע הראשון שלו.
האלבום הופיע לראשונה במקום ה-28 ב-Billboard 200.
ב-29 בנובמבר 2019, גריזלדה הוציאה את אלבומה הראשון בלייבל, WWCD.
ב-17 בינואר 2020, אמינם הוציא את אלבום האולפן האחד-עשר שלו Music to Be Murdered By ללא כל הודעה מוקדמת.
מבחינה מסחרית, הוא הגיע למקום הראשון ב-12 מדינות.
בארצות הברית, האלבום מכר 279,000 בשבוע הראשון שלו והפך לאלבום העשירי ברציפות של אמינם במדינה.
אמינם הפך לאמן היחיד עם עשרה אלבומים רצופים במקום הראשון בארצות הברית ובבריטניה.
ב-2 ביולי 2021, הוכרז שהראפר גריפ של אטלנטה חתם בלייבל.
שיידלישצ'ה (בפולנית: Siedliszcze; ביידיש: שעדלישטשע) הוא כפר במחוז חלם שבפרובינציית לובלין בפולין, בו התקיימה עד השואה קהילה יהודית גדולה.
היישוב נוסד במאה ה-16 ככפר בבעלות כנסייתית, ובמאה ה-18 עבר לידי משפחות אצולה פולניות.
בשנת 1750 הוענקו ליישוב זכויות עיר.
בתחילת המאה ה-19, בעקבות מספר שריפות שפקדו את היישוב, הוא הוחזר למעמד כפרי.
קהילה יהודית מאורגנת התקיימה בכפר מהמאה ה-18, ובתקופה זו היוו היהודים כ-70% מתושביו.
מהמאה ה-19 התקיימה ביישוב פעילות חסידית.
בתחילת מלחמת העולם הראשונה סבלו יהודי היישוב מפרעות מצד הקוזקים שהצטרפו לצבא הרוסי, אשר כללו אונס נשים, שוד רכוש ושריפת בתים.
לאחר המלחמה שבו להתגורר בכפר רק חלק מיהודיו.
בין מלחמות העולם נמנו ביישוב 1,360 יהודים, והתקיימה בו פעילות של המפלגות הציוניות, של הבונד ושל אגודת ישראל.
בשנות השלושים של המאה ה-20 סבלו יהודי היישוב מהתנכלויות אנטישמיות גוברות והולכות כלפיהם מצד שכניהם הפולנים.
לאחר כיבוש היישוב בידי הגרמנים ב-15 בספטמבר 1939, החלו אלו בביצוע מעשי שוד, השפלה והתעללות ביהודיו, בסיוע פולנים מקומיים.
באוקטובר 1939 רצחו אנשי ס"ס שהגיעו ליישוב כמה יהודים בו באופן אקראי, וכן חייבו את הקהילה בתשלום סכום כופר גבוה, תוך רצח 12 בני הערובה שנלקחו.
מעת לעת המשיכו אנשי הס"ס לפקוד את הכפר, ובכל ביקור ריכזו את יהודיו בכיכר המרכזית בו, וביצעו בהם מעשי התעללות, תוך שריפת ספרי תורה וגזיזת זקנים ופיאות.
בדצמבר 1939 פוצצו הגרמנים את אחד מבתי הכנסת שבכפר.
בהמשך, יודנרט שמונה במקום נצטווה לספק לגרמנים דרך קבע עובדי כפייה יהודים לעבודות פרך.
באביב 1941 הובאו ליישוב כמה מאות פליטים יהודים מלובלין ומקרקוב, והרעב בקרב היהודים בכפר גבר, כאשר רבים מהם מתו ממגפת טיפוס הבהרות.
ב-18 במאי 1942 פשטו על היישוב חיילי ס"ס וכוחות אוקראיניים, וריכזו את כל יהודיו בכיכר המרכזית בו, תוך ירי במסתתרים, והשלכת ילדים קטנים מחלונות הבתים בשעת האקציה.
מכיכר הכפר הוסעו והוצעדו היהודים לתחנת הרכבת בולידאווה, תוך ירי בנחשלים.
בתחנה נדחסו היהודים בקרונות משא, ושולחו למחנה ההשמדה סוביבור.
יהודים מעטים מהכפר שעברו סלקציה, הוחזרו ליישוב, ושוכנו במחנה עבודה שהוקם בו.
ב-22 באוקטובר 1942 חוסל גם מחנה זה, תוך שליחת כל היהודים שנותרו בו, יחד עם מאות יהודים נוספים מהסביבה, לסוביבור.
מקהילת שיידלישצ'ה שרדו את השואה יהודים בודדים, חלקם בשורות הפרטיזנים.
שיטת קלט היא רכיב במערכת הפעלה, או בתוכנה, המאפשרת למידע כמו הקשות מקלדת או תנועת עכבר, להתקבל כקלט.
שיטת קלט הכרחית בכל שפה שבה יש יותר גרפמות מאשר מקשי המקלדת של המשתמש.
דוגמאות לכך הם, שבמחשב בעל מקלדת לטינית מאפשרת שיטת הקלט להקליד, גם בשפות סינית, עברית, הודית, וכדומה, ובהתקנים שונים כמו פלאפונים ניתן להקליד אלף-בית בשפות שונות, למרות שהמקשים הם מספריים בבסיסם.
גם הקשה במסך מגע נחשבת כשיטת קלט.
במערכות הפעלה מסוימות שיטת הקלט מגדירה גם את פעולתם של מקשים מתים (מקשים שבהקשה עליהם לבד לא יביאו לשום פלט ורק בשילוב עם מקש אחר יביאו לפלט).
באנליזה נומרית, רוּנְגֶה-קוּטַה היא משפחת שיטות איטרטיביות, ישירות ועקיפות (Implicit and explicit), הכוללות את השיטה הפשוטה והידועה, שיטת אוילר, המבוססת על דיסקרטיזציה טמפורלית להערכת פתרונות מקורבים של משוואות דיפרנציאליות רגילות.
שיטות אלו פותחו בסביבות שנת 1900 על ידי המתמטיקאים הגרמנים קרל דייוויד רונגה ומרטין וילהלם קוטה.
לשיטות שימושים רבים בפיזיקה, בכימיה ובביולוגיה.
השיטות משמשת לפתרון של משוואה דיפרנציאלית רגילה ויחידה מסדר ראשון או שני (דוגמת החוק השני של ניוטון), או לפתרון סט של שתי משוואות דיפרנציאליות מצומדות מסדר ראשון (דוגמת משוואות המילטון).
במקרים מסוימים ניתן אף להשתמש בשיטות הללו על מנת לפתור משוואות דיפרנציאליות חלקיות, כגון משוואת שרדינגר (אותה נהוג לפתור, מטעמי דיוק, באמצעות שיטת רונגה-קוטה-ורנר מסדר שישי, RKV6).
שיטות רונגה-קוטה ממוספרות על פי הסדר הגבוה ביותר של פונקציונלי העזר המשמשים במסגרתן.
כך למשל, שיטת רונגה-קוטה מסדר שני עושה שימוש בשני פונקציונלים על מנת לקבל כלל נסיגה המגדיר את וקטור הפתרונות.
בנוסף, מתוך מספור השיטה ניתן לקבל מידע על הסדר של שגיאת הקיטוע המקומית.
שיטת רונגה-קוטה הפשוטה ביותר היא שיטת אוילר, אשר ניתן לומר שהיא שימוש בטור טיילור עם צעדי איקס קבועים והזנחת שאר האיברים לאחר מכפלת הניגזרת הראשונה בצעד האיקס.
ככל שצעד האיקס הנבחר יהיה קטן יותר, הדיוק יגדל.
השיטה המוכרת ביותר במשפחה זו, היא שיטת רונגה-קוטה מסדר רביעי, המוכרת גם בתור "שיטת רונגה-קוטה הקלאסית" או בתור הקיצור RK4. להלן המרשם לפתרון משוואה דיפרנציאלית רגילה מסדר ראשון.
תהי בעיית תנאי שפה (מד"ר מסדר ראשון) מהצורה הבאה:
כאשר היא פונקציה לא-ידועה של הזמן אותה נרצה להעריך במסגרת הקירוב.
הפסוק הנ"ל אומר כי הנגזרת של היא פונקציה של הזמן ושל עצמה.
עוד נתון תנאי ההתחלה על , אשר יהווה מרכיב מרכזי בפתרון בשיטת רונגה-קוטה להלן.
כעת נבחר צעד אי-שלילי כלשהו ונגדיר ארבעה פונקציונלים :
כאשר ניתן לתת פרשנות גאומטרית לכל אחד מהם:
הוא השיפוע בתחילת המקטע (התחום בין הנקודה הידועה וע"י הנקודה הבאה אחריה ).
הוא השיפוע במחצית המקטע, כמחושב בעזרת ו-.
הוא שוב, השיפוע במחצית המקטע, אך הפעם כמחושב בעזרת ו-.
על בסיס ארבעת הפונקציונלים הללו, נבנה את כלל הנסיגה הבא:
לעיתים, נהוג הסימון לממוצע הפונקציונלים המשוקלל המופיע בכלל הנסיגה לעיל.
ניתן לראות כי משקל רב יותר ניתן לשיפוע במחצית המקטע.
אם לא תלויה ב- הרי שהאינטגרציה טריוויאלית ושיטת רונגה-קוטה מסדר רביעי שקולה להפעלתו של .
שגיאת הקיטוע המקומית בשיטה הנ"ל היא מסדר גודל של , בעוד השגיאה הנצברת הכוללת היא מסדר גודל של .
שייוונטה איישיאן גילג'ס־אלכסנדר הוא שחקן כדורסל קנדי המשחק באוקלהומה סיטי ת'אנדר מליגת ה־NBA.
שיי גילג'ס־אלכסנדר נולד ב־12 ביולי 1998 בטורונטו שבאונטריו.
אמו, שרמיין גילג'ס, היא אתלטית עבר שהתחרתה עבור אנטיגואה וברבודה באולימפיאדת ברצלונה (1992).
אביו, ווהן אלכסנדר, אימן את גילג'ס־אלכסנדר בצעירותו.
בן דודו הוא הכדורסלן ניקיל אלכסנדר־ווקר.
כשגדל בהמילטון, הוא לא הצליח להתקבל לקבוצת הכדורסל של התיכון, ונאלץ לשחק בקבוצת המשנה של בית הספר.
כשחקן קבוצת המשנה זכה בפרס ה־MVP של אליפות קבוצות המשנה של העיר.
לאחר מכן עבר לתיכון מקנאב, לפני שעבר לתיכון בצ'טנוגה ב־2015. בשנתו האחרונה בתיכון העמיד גילג'ס־אלכסנדר בממוצע 18.4 נקודות, 4.4 ריבאונדים ו־4.0 אסיסטים.
בתחילת 2016 הוא השתתף במחנה כדורסל ללא גבולות (Basketball Without Borders).
גילג'ס־אלכסנדר התחייב לשחק בתוכנית הכדורסל של אוניברסיטת פלורידה, אבל זו החליטה לבטל את הרשמתו באוקטובר 2016. חודש לאחר מכן הוא הודיע על החלטתו לשחק באוניברסיטת קנטאקי.
ב־2017 השתתף בנייקי הופ סאמיט, וקלע 11 נקודות ב־21:24 דקות משחק כשהוא מייצג את נבחרת העולם.
הוא סיים את לימודיו בתיכון בשנת 2017.
שיי גילג'ס־אלכסנדר החל את עונת 2017/2018 בתור שחקן ספסל, כשהוא משמש גיבוי לקוואד גרין, אבל עדיין שיחק בממוצע מעל 30 דקות למשחק.
לאחר הפסד קשה ל־UCLA, התפוצץ אלכסנדר נגד לואיוויל בדצמבר: הוא קלע 24 נקודות, תפס 5 ריבאונדים, חילק 4 אסיסטים וחטף שלושה כדורים.
הוא המשיך להוביל את הקבוצה בשני המשחקים הבאים, נגד ג'ורג'יה ונגד לואיזיאנה, כשהוא קולע 21 נקודות נגד ג'ורג'יה ו־18 נגד לואיזיאנה.
בהמשך הוא הפך לשחקן פותח בקבוצה, לצד ארבעה פרשמנים אחרים: המידו דיאלו, ניק ריצ'רדס, קווין נוקס ופי.
למרות ההפסדים של הקבוצה, מספר הנקודות הממוצע שלו למשחק קפץ ל־12.9 יחד עם 3.8 ריבאונדים ו־4.6 אסיסטים.
גילג'ס־אלכסנדר שיחק טוב בטורניר ליגת ה־SEC והמשיך את המומנטום לטורניר ה־NCAA.
אחרי משחק ברמה גבוהה בשני הסיבובים הראשונים של האליפות, נגד דוידסון ובופאלו, קנטקי הפסידה ב"סוויט 16" לאוניברסיטת המדינה של קנזס ועפה מהטורניר.
הרגע האחרון בקריירת המכללות של גילג'ס־אלכסנדר היה החמצת ניסיון קליעה לשלוש על הבאזר.
ב־9 באפריל 2018, הוא הכריז על מועמדות לדראפט ה־NBA 2018.
גילג'ס־אלכסנדר נבחר על ידי שארלוט הורנטס בבחירה ה־11 בדראפט ה־NBA 2018, לפני שהועבר בטרייד ללוס אנג'לס קליפרס באותו יום.
לפני עונת הרוקי שלו שיחק בשורות הקליפרס בליגת הקיץ של ה־NBA.
הוא רשם ממוצעים של 19 נקודות, 4.8 ריבאונדים, 4 אסיסטים ו־2.3 חטיפות למשחק.
בעונת הרוקי שלו נבחר לייצג את נבחרת העולם במשחק הכוכבים העולים בסוף שבוע האולסטאר.
במשחק הרביעי של סדרת הסיבוב הראשון של הקליפרס מול גולדן סטייט ווריורס בפלייאוף של אותה עונה קלע 25 נקודות, שיא קריירה.
לאורך אותה עונה רשם ממוצעים של 10.8 נקודות ו־3.3 אסיסטים למשחק, ובסיומה נבחר לחמישיית הרוקיז השנייה של העונה.
ב־10 ביולי 2019 העבירה לוס אנג'לס קליפרס את גילג'ס־אלכסנדר, לצד דנילו גלינארי וחמש בחירות סיבוב ראשון, לאוקלהומה סיטי ת'אנדר בתמורה לפול ג'ורג'.
בעונתו הראשונה עם הת'אנדר הוא הציג שיפור משמעותי, והוביל את קלעי הקבוצה עם 19.0 נקודות בממוצע למשחק.
ב־13 בינואר 2021 השיג את הטריפל דאבל הראשון בקריירה שלו, כאשר קלע 20 נקודות, מסר 10 אסיסטים ואסף שיא קריירה של 20 ריבאונדים, בניצחון מול מינסוטה טימברוולבס.
ב־24 בפברואר קלע 42 נקודות, שיא קריירה דאז, בניצחון מול סן אנטוניו ספרס.
עם זאת, העונה נקטעה כאשר נפצע ברקמת החיתולית הכפית (plantar fascia) בעקבו לאחר 35 משחקים.
ב־3 באוגוסט 2021 חתם על הארכת חוזה הרוקי שלו לחמש שנים, בסכום של 172 מיליון דולר, לצד אופציה להפיכתו לחוזה מקסימום אם ייכנס לאחת מחמישיות העונה.
ב־27 בדצמבר 2021 זכה בפרס שחקן השבוע במערב, לאחר שהוביל את אוקלהומה למאזן 1–3 והעמיד ממוצעים של 27.5 נקודות, 6.3 ריבאונדים ו־7.0 אסיסטים.
במרץ 2022 נפצע בקרסולו, והקבוצה החליטה שיישב לשארית העונה.
הוא העמיד לאורך העונה את הממוצעים הגבוהים בקריירה שלו עד אז – 24.5 נקודות ו־5.9 אסיסטים למשחק.
ב־31 באוקטובר 2022 זכה בפרס שחקן השבוע במערב בפעם השנייה בקריירה שלו, לאחר שהוביל את קבוצתו לשלושה ניצחונות ללא הפסדים והעמיד ממוצעים של 31.7 נקודות, 5.3 ריבאונדים ו־7.7 אסיסטים.
בחודשים הבאים קבע שיא נקודות חדש פעמיים, וקלע כמה באזר־ביטרים כדי להוביל את קבוצתו לניצחונות.
ביצועיו בעונת עד לאותה עת הובילו לבחירתו למשחק האולסטאר של ה־NBA לשנה זו, כגארד מחליף במערב.
הוא סיים את העונה עם ממוצע של 31.4 נקודות למשחק – השחקן השלישי בלבד בתולדות הת'אנדר (לצד ראסל וסטברוק וקווין דוראנט) עם ממוצע של מעל 30 נקודות למשחק.
הוא סיים חמישי בבחירת ה־MVP של העונה הסדירה ב־NBA, ונבחר לחמישיית העונה ב־NBA.
בעונת 2024/2025 הוליך גילג'ס־אלכסנדר את אוקלהומה להישג שיא בהיסטוריה של הקבוצה – מאזן של 68–14, מאזן שקבוצות מעטות בהיסטוריה של ה־NBA הגיעו אליו או עברו אותו.
מבחינה אישית הוא קבע שיא NBA, כשקלע בארבעה משחקים 50 נקודות ומעלה בתוך 19 משחקים; השיא הקודם היה שייך לדומיניק וילקינס, שהגיע לארבעה משחקים כאלה בתוך 44 משחקים בעונת 1986/1987. אלו היו המשחקים הראשונים בקריירה שלו שבהם קלע 50 נקודות ומעלה.
גילג'ס־אלכסנדר קבע את ממוצע הנקודות למשחק הגבוה ביותר בליגה בעונה זו, 32.7 נקודות.
כמו כן, הוא הפך לשחקן הרביעי בהיסטוריה שזכה בשלושה תארים באותה העונה - מלך הסלים של העונה הסדירה, MVP של העונה הסדירה ו-MVP של סדרת הגמר, כאשר לפניו עשו זאת כרים עבדול-ג'באר, מייקל ג'ורדן ושאקיל אוניל.
שיחק עבור נבחרת קנדה הצעירה באליפות אמריקה עד גיל 18 בוואלדיביה שבצ'ילה, כשהוא קולע בממוצע 7.8 נקודות, 5.4 אסיסטים, 4.0 ריבאונדים.
קנדה זכתה במדליית הכסף בתחרות.
באליפות העולם בשנת 2023 זכה עם קבוצתו במדליית הארד לאחר ניצחון על נבחרת ארצות הברית.
גילג'ס אלכסנדר השתתף באולימפיאדת פריז ונבחר לחמישייה השנייה של הטורניר כשהעמיד ממוצעים של 21 נקודות, 4.3 ריבאונדים ו4 אסיסטים למשחק.
שרה הלסטרום (בשוודית: Sara Hjellström; נולדה ב-5 בנובמבר 1993; מוכרת בשם הבמה SHY Martin) היא זמרת-יוצרת שוודית.
שרה הייתה זמרת וגיטריסטית בלהקת רוק מגיל 12. היא פרשה מלהקת הרוק בגיל 17.
לאחר סיום לימודיה בבית ספר תיכון, היא נרשמה לבית הספר למוזיקה שבאורנסקולדסביק .
במהלך השנה השנייה שלה בבית הספר למוזיקה, EMI חתמו אותה כאמנית.
ב-15 באפריל 2016, הוציאה יחד עם מייק פרי, את הסינגל "The Ocean".
ב-2017, זכתה יחד עם בפרס הגדול (הצלחה בינלאומית) ב.
בטקס פרס נובל לשלום 2017, ביצעה יחד עם מטומה את השיר "Slow" .
היא החליפה את נואה סיירוס, ששרה את השיר במקור.
ב-9 בנובמבר 2018, נודע כי היא הייתה אחת מהכותבים של השיר "Used To" של סנדרו קוואצה בהשתתפות לו אליוט.
ב-7 בדצמבר 2018, היא הוציאה את המיני-אלבום הראשון שלה Overthinking.
בין השירים במיני-אלבום, נמצא הסינגל "Lose You Too".
היא ידועה בשל כתיבה של מספר שירים לאמנים ידועים כמו השיר "First Time" של קייגו בשיתוף אלי גולדינג, של ביבי רקסה, "All We Know" של הצ'יינסמוקרס, "I Wanna Know" של NOTD בשיתוף בי מילר.
כמו כן, היא כתבה גם מספר שירים לג'ס גלין, לאסטריד אס ואחרים.
ב-6 באוגוסט 2021, היא הוציאה, בשיתוף פעולה עם הזמרת-יוצרת השוודית, ניאה, את הסינגל "No Regrets".
שייב (בהונגרית: Selyeb) הוא כפר קטן במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה, גם אוכלוסיית שייב קטנה משמעותית בשנים האחרונות, מ-510 תושבים בשנת 1990 עד 429 תושבים בשנת 2018 (ירידה של כ-15%).
בשייב חיו מעט יהודים ובמקום קיימים שרידים של מצבות יהודיות.
ייתכן ובזמן השואה יהודים גורשו לכפר
שיי צ'ארלס הוא כדורגלן צפון אירי המשחק בעמדת הקשר בשפילד ונסדיי ובנבחרת צפון אירלנד.
צ'ארלס משחק במחלקת הנוער של מנצ'סטר סיטי מהפרמייר ליג החל משנת 2011. ב-28 במאי 2023 ערך את הופעתו הבכורה בקבוצה הבוגרת בהפסד 1-0 לברנטפורד.
ב-12 ביולי 2023 חתם בסאות'המפטון לשלוש שנים.
ב-2 ביוני 2022 ערך צ'ארלס את הופעת הבכורה שלו בנבחרת צפון אירלנד, בהפסד 1-0 לנבחרת יוון במסגרת ליגת האומות 2022/2023.
שיידון שארפ הוא כדורסלן קנדי המשחק בעמדות הקלע והסמול פורוורד בפורטלנד טרייל בלייזרס.
הוא החל לשחק כדורסל עבור תיכון בעיר הולדתו, לונדון, אך בשנת התיכון השנייה בחר לעבור לארצות הברית, ושיחק בתיכון בעיר בל אייר, קנזס.
לאחר מכן עבר לשחק בתיכון בגלנדייל, אריזונה.
לאחר שכיכב בליגת הכדורסל לנוער של נייקי, קיבל שארפ הצעות מקבוצות כדורסל במספר אוניברסיטאות, ובספטמבר 2021 בחר לשחק באוניברסיטת קנטקי.
עם זאת, שארפ לא שיחק כלל במדי קנטקי בעונת 2021/2022, מפני שהעדיף להקדיש את זמנו להכנות לדראפט 2022 ב-NBA, שנערך ביוני 2022.
בדראפט נבחר שארפ בבחירה השביעית על ידי פורטלנד טרייל בלייזרס.
הוא הצטרף לסגל הקבוצה לקראת ליגת הקיץ של ה-NBA וערך את הופעת הבכורה שלו בטורניר ב-8 ביולי, אך לאחר שש דקות של משחק בלבד ספג פציעה בכתף השמאלית, ונעדר עד לסוף הטורניר.
שיי קוליי (Shea Couleé) היא דמות הדראג של ג'ארן קיי מארל (Jaren Kyei Merrell; נולדו ב-8 בפברואר 1989), מלכת דראג, מוזיקאית, שחקנית ומנחת פודקאסט אמריקאית.
היא נולדה בוורשה, אינדיאנה והחלה את הקריירה שלה ב-2012. ב-2017, קוליי התפרסמה כאשר היא התמודדה בעונה התשיעית של המרוץ לדראג של רו פול והגיעה לרביעיית הגמר.
ב-2020, קוליי התמודדה בעונה החמישית של המרוץ לדראג: אולסטארס וזכתה.
קוליי התמודדה בעונה השביעית של אולסטארס, עונת המנצחות הראשונה של הזיכיון, והגיעה למקום השלישי/רביעי.
ב-2016, קוליי הפיקה, ביימה, כתבה וכיכבה ב-"Lipstick City".
ב-2017, קוליי שחררה את המיני-אלבום הראשון שלה, "Couleé-D", יחד עם וידאו קליפים.
מאז, קוליי המשיכה בקריירה המוזיקלית שלה, כיכבה בסדרת רשת ופודקאסט משלה ויצאה לסיבובי הופעות מקומיים ובין-לאומיים, כולל "Werq the World", "Haters Roast" ו-"A Drag Queen Christmas".
קוליי נולדה בוורשה, אינדיאנה למרלין איליין מארל וגדלה בפליינפילד, אילינוי.
היא הצעירה מתוך חמישה ילדים ואמא שלה הייתה כומרה.
היא קיבלה תואר בעיצוב תלבושות מכללת קולומביה שיקגו ב-2011. בשנה השנייה ללימודיה, היא לוהקה להפקה של ההצגה ב-"Ten Square".
במהלך השנה האחרונה שלה בקולומביה, היא הייתה מעצבת ראשית בהפקה של המחזה אגדת חורף של ויליאם שייקספיר.
קוליי הופיעה בתיאטרון מאז גיל 9.
לפני שהתחילה לעסוק בדראג, קוליי עבדה במשרה חלקית כאשת מכירות וכנציגת שירות לקוחות בחנות למבוגרים בשם "Tulip".
קריירת הדראג של קוליי התחילה כשהיא התבקשה להופיע כרקדנית בהופעת בורלסקה בשם "Jeezy's Juke Joint".
אחרי טעות באי-מייל, היא הופיעה במופע יחיד.
ב-2016, קוליי הצטלמה עבור מגזין "Glossed and Found".
ב-2017 יצא הסרט "Lipstick City" שקוליי הפיקה, ביימה וכיכבה בו.
לאחר שנבחנה חמש פעמים להמרוץ לדראג של רו פול, בכל שנה מאז שהתחילה לעסוק בדראג, קוליי נבחרה לעונה התשיעית.
לאחר ששיחקה את נעמי קמפבל ב-Snatch Game, קמפבל צייצה לקוליי את אישורה.
קוליי זכתה בארבעה אתגרים, התחרתה בליפ סינק על החיים פעם אחת, ועלתה לגמר.
בגמר, היא הפסידה לסאשה ולור בליפ סינק על הכתר וסיימה במקום השלישי/רביעי.
ב-8 במאי 2020, קוליי הוכרזה כמתמודדת בעונה החמישית של המרוץ לדראג: אולסטארס.
היא זכתה בשני אתגרים ובשני ליפ סינקים בשביל המורשת.
באפריל 2022, הוכרז שקוליי תתמודד בעונה השביעית של אולסטארס, עונת המנצחות הראשונה של הזיכיון.
היא זכתה בשני אתגרים וסיימה במקום השלישי/רביעי.
במאי 2017, קוליי הופיעה כחלק מסיבוב ההופעות "Werq the World 2017".
ביוני, קוליי הוציאה שלושה וידאו קליפים כדי לקדם את המיני-אלבום הראשון שלה, "Couleé-D".
היא עזרה לביים את הווידאו קליפים ולהפיק את המיני-אלבום.
באפריל 2017 היא הופיעה בווידאו קליפ לשיר "Too Funky" של פפרמינט.
באפריל 2018, קוליי השיקה את סדרת הרשת "Call Me Couleé", סדרה המתעדת את חייה אחרי המרוץ לדראג.
בספטמבר, היא הופיעה כרקדנית רקע בתצוגת האופנה של כריסטינה אגילרה.
ביוני, היא הופיעה יחד עם מונה אקס צ'יינג' ואסיה אוהרה במופע של דה ויקסן "Black Girl Magic", מופע דראג שנוצר על מנת להראות את הכישרון של מלכות דראג שחורות.
בנובמבר, קוליי הופיעה בקמפיין של חברת הקוסמטיקה "Lush" יחד עם קים צ'י ודיטוקס.
ב-18 במאי 2018, קוליי הוציאה מחדש את השיר "Creme Brulee" ווידאו קליפ לשיר.
השיר נכתב ב-2013 וזה השיר הראשון שקוליי כתבה.
בילבורד קרא לווידאו קליפ כווידאו קליפ דראג הכי טוב של 2018. בספטמבר, קוליי הוציאה את השיר "Gasoline".
ב-15 ביולי, קוליי הוציאה את השיר "Rewind".
במרץ 2019, היא הופיעה בווידאו קליפ לשיר "Sally Walker" של איגי אזליה.
באותו החודש, היא הצטרפה לסיבוב ההופעות "Drag World UK".
קוליי הייתה אחת מההשראות של סינה גרייס לדמות של מלכת הדראג גיבורת העל הראשונה של מארוול, שייד.
קוליי הופיעה בכמה סיבובי הופעות אחרי הצלחה במרוץ לדראג, כמו "War on the Catwalk" ו-"A Drag Queen Christmas".
היא הופיעה בסיבוב ההופעות הקומי "Haters Roast: The Shady Tour" ב-2019 יחד עם מלכות אחרות מהמרוץ לדראג.
היא גם כיכבה במופע יחיד בשם "Couleé With A 'C'" ב-2019.
האיפור והתלבושות של קוליי הופיעה במגזינים כגון קוסמופוליטן ואאוט.
במרץ 2020, קוליי הופיעה בסיבוב ההופעות "Nubia" עם מלכות דראג אחרות מהמרוץ לדראג.
מאוחר יותר באותו החודש, היא הופיעה בתצוגת האופנה "Savage X Fenty Fashion Show Vol.
במאי 2021, קוליי השיקה פודקסאט בשם "Wanna Be On Top?" על התוכנית הטופ מודל הבאה והשפעתה על אומנות הדראג.
ביוני 2021, קוליי הופיעה בתפקיד אורח ב-"Dragging the Classics: The Brady Bunch", קרוסאובר בין המרוץ לדראג של רו פול ומשפחת בריידי בו היא שיחקה את מרשה בריידי.
קוליי אמרה שחשוב לה להשתמש בקריירה שלה בדראג כדי להוות השראה לאנשים.
היא התבטאה בקשר לשוויון גזעי, בייחוד בתוך הפנאדום של המרוץ לדראג של רו פול ובקהילת הדראג.
קוליי דיברה על החשיבות של לתמוך ולהרים נשים טרנסג'נדריות לא לבנות.
קוליי התבטאה נגד דונלאד טראמפ.
קוליי תמכה באליזבת וורן, דיברה בתא של וורן בדראקון ניו יורק ועודדה אנשים להצביע בבחירות לנשיאות ארצות הברית 2020. היא גם צעדה לצד וורן במצעד הגאווה בלאס וגאס.
ב-2020, קוליי השתתפה ודיברה ב"צעדת הדראג למען שינוי" כתמיכה בתנועת חיי שחורים חשובים.
מארל מזדהים כהומוסקסואלים וחסרי-מגדר והם מעדיפים את כינויי הגוף Singular they כשהם לא בדראג וכינויי גוף נשיים כשהם בדראג.
בשלב מסוים, היא סבלה מבולימיה.
לקוליי יש שלוש בנות דראג, קנזי קוליי, במבי-בנקס קוליי וקלואי קוליי, והיא עומדת בראש בית הדראג מייסון קוליי.
היא הזכירה את נעמי קמפבל, גרייס ג'ונס, ביונסה, מייקל ג'קסון, ג'וזפין בייקר, דיאנה רוס וסטיבי וונדר כאייקונים אישיים והשפעות.
+שנהשםתפקידהערותמקור2016Lipstick Cityגב' קוליי/שייתסריטאית/מפיקה2020Savage X Fenty Show Vol.
שיטת שֶׁפֶה משמשת בסטטיסטיקה להתאמת רמות המובהקות להתמודדות עם בעיית השוואות מרובות.
שיטה זו שימושית במיוחד בניתוח שונות, ובניתוחי רגרסייה.
השיטה נקראת על שם הסטטיסטיקאי האמריקני הנרי שפה (Henry Scheffé).
שיטת שפה להשוואות מרובות מבוססת על הפעלת תיקון להשוואות בפעם אחת, המופעלת על קבוצת האומדנים של כל קונטרסט אפשרי, ברמות המשתנה הבלתי תלוי.
זאת, בניגוד לשיטות אחרות אשר לרוב מתייחסות לטווח מצומצם יותר של השוואות מרובות - קבוצת כל הקונטרסטים הלוקחים בחשבון שתי רמות בלבד כמו בשיטת טוקי-קרמר למשל.
יהי תוחלות של משתנים ב אוכלוסיות זרות.
אם שווים זה לזה, אז כל הקונטרסטים שווים ל- .
אחרת, כמה קונטרסטים שונים מ .
מבחינה טכנית יש אינסוף קונטרסטים אפשריים.
רמת הביטחון הסימולטנית היא בדיוק .
בדרך כלל רק מספר סופי של השוואות מעניינות את החוקר.
במקרה זה, השיטה של Scheffe היא בדרך כלל די שמרנית, ורמת המובהקות במשפחה (Family-wise error) בדרך כלל תהא קטנה במידה ניכרת מ .
אומדן לקונטרסט יהיה על ידי
הוא גודל המדגם שנלקח מהאוכלוסייה ה- (זו שהממוצע שלה הוא ), ו
הוא האומדן לשונות השגיאות .
ניתן להראות שבהסתברות , כל גבולות הביטחון מהסוג
נכונים בו זמנית, כאשר הוא גודל האוכלוסייה כולה.
כלומר, שיטת שפה מתקנת את ערך האלפא לכל השוואה באמצעות הכפלת הערך הקריאי Fc של ניתוח השונות במספר הקבוצות בניתוח פחות 1.
אם מבצעים רק מספר קבוע של השוואות זוגיות, שיטת Tukey-Kramer תביא לרווח סמך מדויק יותר.
במקרה הכללי כאשר קונטרסטים מרובים או אף כל הקונטרסטים האפשריים עשויים לעניין, שיטת Scheffé יותר מתאימה, והיא תתן רווחי סמך צרים יותר.
שיי פטריק קורמק הוא דמות בדיונית המופיעה במשחק Assassin's Creed Rogue מתוך סדרת משחקי Assassin's Creed.
במקור, הדמות הייתה חברה במסדר המתנקשים הקולוניאלי בשלוש עשרה המושבות לפני שערקה למסדר הטמפלרים הקולוניאלי, שפעל ממחצית המאה ה-18 ועד לסופה.
למרות שדמותו של שיי קורמק אינה מופיעה שוב בסדרת המשחקים, שמו מוזכר בסדרת הספרים "הצאצאים האחרונים" בידי נכדו קאג'ל קורמק, צייד מתנקשים מקצועי שהמשיך את מורשתו של סבו בהגנה על מטרות הטמפלרים במהלך מלחמת האזרחים האמריקנית.
"שיי לא מוותר על האנושיות שבו כשהוא הופך לטמפלר.
הוא פשוט מחליט ללכת בעקבות מטרה אחרת.
הדבר לא הופך אותו לרוצח אדיש וחסר מוח.
יש לו התפתחות רגשית במהלך המשחק, אבל עדיין זה הוא.
הוא רק משנה את החיצוניות שלו.
הנאמנות שלו נשארת אותו הדבר." - איבן באלאבאנוב, IGN
הקונספט מאחורי קשת הסיפור של שיי קורמק מתבסס על הרעיון שאחד מחברי המתנקשים חווה מהפך מצפוני והוא עוזב בעקבות מעשה טראומטי של בגידה.
ריצ'רד פארז, אחד מכותבי המשחק, מציין שהדמות חושבת מחדש על הפילוסופיה שלה ועל נאמנותה למסדר המתנקשים כתוצאה מאסון קטסטרופלי, והוא מבין שמטרת הטמפלרים והשיטות שלהם קרובות יותר לצו מצפונו.
דמותו של שיי בתחילת המשחק מתוארת כבעלת אישיות קלת דעת, שאינה לוקחת את תפקידה ברצינות עקב גילה הצעיר וחוכמתה הדלה.
אולם, הוא חווה מאבק פנימי לאחר שהוא מפקפק במניעים של מנהיגיו.
איבן באלאבאנוב, מנהל ומפיק ביוביסופט סופיה, מתאר את קשת הסיפור של שיי כ"טרנספורמציה לדמות מלנכולית ומסורה מאוד שרודפת אחר חבריה לשעבר עבור משהו שהוא באמת מאמין שהיא הדרך הטובה יותר".
באלאבאנוב מוסיף ומציין ש"אין הרבה גבולות ששיי לא מוכן לחצות", וש"המשחק 'Rogue' הוא הכותר הטרגי ביותר בתולדות הזיכיון עד כה".
צוות המפתחים ביוביסופט ציין בראיונות שנערכו עמם שדמותו של שיי אינה רעה או חסרת רחמים בכל שלב בנרטיב הסיפור, שמתייחס אל שיי כבן אדם, מתמקד בסיפור האישי שלו ומדוע הוא עושה את מה שהוא עושה - כאשר כל אותה עת תחת קונטקסט שתוחם את עצמו בתחום האפור.
צוות המפתחים רצה ליצור דמות שניתן להזדהות עמה, שמעשיה מובילים להבנה, והם בכוונה אינם יוצרים דמות שטחית, חד-ממדית וארכיטיפית של איש רע שהורג את החבר'ה הטובים.
באלאבאנוב הסביר בדבריו, שברגע ששיי החליט משהו, הוא איננו אחד שישכח מה זה נקרא להכיר את האנשים הללו.
והוא מלא חרטה שהוא הורג אותם.
המפיק קארל ואן דר לו הרחיב על כך באומרו שמנקודת המבט של שיי, אין המשמעות "לעבור לצד האפל", אלא יותר להבין את מטרת הטמפלרים שכן מניעיהם והשיטות שלהם קרובים יותר לאמונה שלו מה נכון יותר לעשות, והוא מצטרף אליהם כדי לקדם את רעיונותיהם הלאה.
ואן דר לו ציין שבעיקרון, הטמפלרים והמתנקשים רוצים את אותו הדבר ונקודת השוני ביניהם היא הדרך בה הם נוקטים כדי לבצע זאת.
הכותבת סוזן פטריק מציעה שעצם מרדפו של שיי אחר חבריו לשעבר, הוא בעצם מחפש לכפר על מעשיו.
דמותו של שיי פטריק קורמק מדובבת על ידי השחקן סטיבן פיובסאן, שגילם אותה באמצעות לכידת תנועה.
לדבריו של פיובסאן בפודקאסט שנערך עמו, המבנה הבסיסי של הדמות וקווי האפיון שלו שורטטו בידי צוות המפתחים, אך הוא העניק לו קלילות מסוימת כדי להרחיק אותו מעט מהטון הקודר של העלילה, ושהמאבק הפנימי שלו היה מאתגר מאוד לביצוע באמצעות קולו בלבד, אך גם מתגמל.
על רגעים בהם לכידת התנועה מספקת משוב לרגשותיה של הדמות, למשל כשהוא הורג את אדוולה, פיובסאן מציין שיש בלכידת תנועה סוג של תגלית, וזאת כאשר מבצעים סצנה מסוימת ומשנים הבעת פנים בטעות שמשנה הכל - את כוונותיה של הדמות והקומפוזיציה שלה - דברים שעושים את הסצנה לטובה הרבה יותר.
לשאלה מה עדיף - מתנקש או טמפלר, פיובסאן ציין שבהיותו ריאליסט, הדרך שבה בני אדם מתנהגים משמע שדרכו של הטמפלר תעבוד יותר טוב, ואם לצטט את לוקי, "בני האדם משתוקקים לשעבוד".
פיובסאן ציין שבכל זמן נתון ובכל חזרה, היו כעשרה אנשים על סט הצילומים, ואמנם ניתן לכל מדובב החופשי היצירתי לשנות את הדמות כראות עיניו, אך הוא שינה מספר צירופי לשון בלבד בשל הקושי לעבוד על המבטא האירי של שיי.
היה קשה לספק את המבטא הנכון ברגעים מסוימים, כמו למשל ברגעים בהם הדמות זועמת, יש עליות ונפילות במבטא שקשה לשמור על ה"מוזיקליות" הנכונה של המבטא למי שאינו אירי.
לשאלה האם שיי הוא מפלצת, כמו שאדוולה ציין לגביו, פיובסאן עונה שאם מסתכלים על כך מנקודת מבטם של המתנקשים, שיי הוא המפלצת הגדולה ביותר שאי פעם הייתה, שבגד בכולם וצד אחריהם אחד אחרי השני.
לדבריו, שיי יודע זאת, ואכן מרגיש כמו מפלצת בדרך מסוימת, ובמחשבתו, אחד צריך לאמץ את החושך כדי להשיג את האור, ושהוא רוע הכרחי.
לשאלה על הקישור למשחק "Unity", פיובסאן מציין שלא ידע על קיומה של הסצנה והתבדח שהוא זה שלמעשה גרם למהפכה הצרפתית.
קורמק נולד בניו יורק סיטי שבאמריקה הבריטית למהגרים אירים מדבלין.
אמו מתה בזמן הלידה, ואביו נעדר לרוב מהבית עקב תפקידו כסוחר ימי והותיר את בנו בטיפולה של דודתו.
מאחר שגדל באזור בעייתי של העיר, תקופת ילדותו של שיי הייתה מלאה בקשיים והוא הסתבך בצרות מספר פעמים.
אולם, הוא למד להגן על עצמו בעזרת חברו הטוב ליאם או'בריאן, אותו פגש כשביקר את אביו במזח באחד מן הימים.
בהיותו בן שמונה בלבד, שיי כבר נודע כלוחם ברחובות העיר.
באותה שנה, הוא התלווה לאביו בים והחל להרוויח את לחמו.
בנוסף לרכישת מיומנות כספן, שיי היה נלהב לחיות חיי הרפתקנות ולמד מיומנויות של הגנה עצמית בחרב ובאקדח למקרה של התקפות פיראטים.
התקפות אלה קרו מספר פעמים, ובאחת מהן שיי אף הצליח להגן על ספינתו של אביו כאשר ירה בקפטן הפיראטים בקרב בין השניים.
בשנת 1747, שיי איבד את אביו, לאחר שסערה תבעה את חייו ואת חיי צוותו בים.
שיי היה מרוסק ממותו של אביו והרגיש נטוש, והחל להתרועע עם כנופיות העיר, בעודו בוחר לנהל קרבות ברחוב ובמסבאות.
חברו של שיי, ליאם או'בריאן - שמאז הצטרף למסדר המתנקשים - עזר לו להחלים מדיכאונו והציג אותו בפני ראש המסדר, אכילס דבנפורט, כדי לצרף אותו לאחוות המתנקשים הקולוניאלית.
במשך ארבע השנים הבאות, שיי התאמן בדרכי המתנקשים תחת הדרכתו של ליאם ושל מגויסים בכירים ממנו - הופ ג'נסן, יליד האומות הראשונות קסגואהזה ולואי-ז'וזף גוטייה, שבליה דה לה ורנדרי.
למרות ששיי שירת בנאמנות, הוא החל להחזיק בספקות בנוגע למוסריות מעשיהם של המתנקשים ואיסוריו של אכילס.
לא עזרה העובדה שגוטייה היה נוהג בו בבריונות וחוסר הביטחון שהרגיש כי אכילס לא התייחס אליו באותו כבוד כמו אל ליאם.
בשנת 1752, שיי וליאם ליוו את לה ורנדריי במשימה להיפגש עם מבריחים מפורט מנייר, עיר דייגים קטנה בקוויבק, קנדה, והגנו עליו ועל ספינת המלחמה שלו מפני חיילים בריטים.
במהלכה, שיי גנב אוניית סלופ מלחמתית מהצי המלכותי הבריטי והחליט לקרוא לה "המוריגן" על-שם האלה האירית באותו שם.
בעזרתה, שיי הטביע את הספינות הבריטיות, ושלושת המתנקשים עשו את דרכם חזרה למפקדת המתנקשים באחוזת דבנפורט כדי לדווח לאכילס.
כחודשיים לאחר מכן, המתנקש אדוולה מאיי הודו המערבית הגיע לאחוזת דבנפורט כדי לדווח לאכילס על רעידת אדמה שהשמידה את פורט-או-פרנס לאחר שהמתנקש ונדרדי נכח במקום כדי לחפש אחר פיסות עדן.
לאחר שאדוולה עוזב, אכילס מיידע את שיי שהטמפלרים גנבו שתי פיסות עדן שהיו שייכות לציוויליזציה הראשונה מאחוות המתנקשים של סן-דומנג - תיבת הקדומים וכתב יד וויניץ'.
עקב כך, שיי קיבל הוראה להשיג חזרה את שתי פיסות העדן, בעוד ליאם קיבל הוראה להשגיח עליו בתור קצין הלוגיסטיקה שלו.
במהלך המסע, שיי התלונן על כך שאכילס לא האמין בו, אך ליאם הרגיעו ואמר שאם יצליח במשימה, הוא יוכיח את ערכו לאחוות המתנקשים.
בדרכם לאנטיקוסטי, הם משדרגים את ספינת המוריגן לאחר שליאם הבחין בסקונר בריטי שהותקף בידי ספינות מלחמה צרפתיות.
כמו כן, נודע להם מהמתנקש והמרגל הצרפתי לה-צ'אסר (הצייד) שלורנס וושינגטון השיג לרשותו את שתי פיסות העדן.
בחודשים הבאים, שיי וליאם מחפשים אחר פיסות העדן אך ללא הועיל.
במהלך זמן זה, אשתו של אכילס ובנו קונור מתו מטיפוס הבטן, ושיי חווה לראשונה עד כמה אובדן אישי השפיע על המנטור שלו.
בסופו של דבר, לאחר שהכוחות הבריטים והצרפתים עמדו בפני סכנת מלחמה בקולוניות, שיי גילה את מיקומן של פיסות עדן בחזקתו של הטמפלר ג'יימס וורדרופ בפורט פרדריק.
הוא הסתנן לתוך המצודה, התנקש בחייו של וורדרופ והצליח להשיג לידיו את תיבת הקדומים ואת כתב היד.
הפעלתן של פיסות העדן חשפה הולוגרמה שהראתה את מיקומם של מספר מקדשים עתיקים של האיסו.
שיי מגלה שאחד מאותם מקדשים נמצא בליסבון, פורטוגל.
בעקבות הוראתו של אכילס, שיי עזב לכיוון ליסבון יחד עם ספינת "המוריגן", ובמקדש עצמו גרם בשוגג לרעידת אדמה בליסבון כשניסה להסיר את הממצא העתיק מהמקדש.
שיי נמלט בעור שיניו מהמקדש לפני שהתמוטט ועשה את דרכו לנמל בעוד הבניינים מסביבו הושמדו בידי רעידת האדמה, שהרגה אלפי בני אדם והותירה רבים מהם מחוסרי בית.
המזל האיר לשיי פנים והוא הצליח לזנק לתוך המים, להגיע לספינתו ולהפליג חזרה לשלוש עשרה המושבות.
שיי נותר אכול אשמה ואמונתו במסדר המתנקשים התנפצה.
עם חזרתו לאחוזת דבנפורט, הוא הסתער לתוך האחוזה והאשים את אכילס בכך ששלח אותו ביודעין לליסבון להיות השליח הלא מודע של חורבנה.
הופ נדהמה מהאישום ונעלבה בשם המנטור שלה שהחורבן היה מתוכנן מראש.
שיי החליט למנוע מהמתנקשים למצוא מקדשים נוספים וניסה לגנוב את כתב היד.
הוא נקלע לעימות עם אכילס, שהאשים אותו בבגידה, בעוד שיי התעקש שהוא מנסה לכפר על עוונותיו.
כשאכילס טען שכתב היד מחזיק ב"עתיד העולם כולו", שיי טעה לחשוב שהמנטור שלו התכוון שזכותו להכתיב את עתיד האנושות מתוך אלטרואיזם כוזב.
בזעמו, אכילס פלט לעברו שמדובר ב"אחריות" אך לא הצליח להעביר את המסר שהתכוון לשמור על פיסות העדן מפני שימוש לרעה, ושזו הייתה האמנה רבת השנים של המתנקשים.
בתגובה, שיי האשים אותו שהמתנקשים מונעים בידי שיכרון כוח, ושעליו למצוא דרך לעצור אותם.
הייתה זו נקודת השבירה של אכילס, שהסתער לעבר שיי, ובמאבק שהתחולל, שיי נדחף אל מחוץ לאחוזה דרך החלון.
שיי שרד את הנפילה, אך הספיק לשמוע את אכילס פוקד על המתנקשים לעצור אותו.
פקודה זו הגיעה לאוזניו של גוטייה, שקפץ על ההזדמנות להרוג את שיי ובעזרת ספינת המלחמה שלו הפציץ את קו החוף מרחוק.
המתנקשים החלו לרדוף אחרי שיי ברחבי אדמות אחוזת דבנפורט, עד אשר כיתרו אותו במרומו של צוק המשקיף על המפרץ.
ליאם והופ ביקשו ממנו לשמוע להגיון ולהחזיר את כתב היד, אך תחינותיהם נפלו על אוזניים ערלות בעוד שיי התכוון לזנק לעבר מימי האוקיינוס.
גוטייה ירה לעברו ופגע בכתפו, ושיי נפל למים מבלי לראות מי היה זה שירה לעברו והניח שחברו ליאם עשה זאת.
המתנקשים חשבו ששיי מת מהנפילה ושכתב היד אבד, אך למעשה שיי מחוסר ההכרה והפצוע נמצא בידי אנשיו של הטמפלר ג'ורג' מונרו, שהעביר אותו להשגחתם של בארי וקסידי פיניגן בניו יורק.
לאחר החלמתו, שיי הודה לבני הזוג פיניגן על כך שעזרו לו.
אולם, ביתם נפרץ בידי כנופיית פושעים מקומית שביקשה לסחוט אותם.
למרות פציעותיו, שיי נחלץ לעזרתם והביס את הפושעים.
מאחר שבגדיו של שיי נהרסו כתוצאה מהנפילה, קסידי העניקה לו תלבושת שהייתה שייכת לבנם המת, בעוד בארי החזיר לו את נשקיו.
לפני שעזב אותם, שיי שאל לגבי כתב היד, אך בארי ציין בפניו שכשהגיע אליהם הוא לא החזיק ברשותו ספר שכזה.
שיי הסיק מכך שכתב היד כנראה נותר במצולות האטלנטי.
הוא מגלה שהכנופיה שתקפה את בני הזוג פיניגן הטילה אימה גם על התושבים האחרים של המחוז, והחליט לשים לזה סוף.
אחרי שחקר אחד מחברי הכנופיה, הוא גילה את מקום מחבואם והסתנן לתוכו.
הוא השמיד את דגל הכנופיה והרג את מנהיגה, בכך גירש את הפושעים מהמחוז והשיב את הסדר על כנו.
מעט לאחר מכן, ג'ורג' מונרו פגש את שיי והציג את עצמו בפניו כחבר של בני הזוג פיניגן.
הוא הודה לו על כך שפתר את איום הכנופיות, מאחר שהתכוון לעשות זאת בעצמו.
הוא גילה לו שבנם של בני הזוג "עבד" עבורו והסביר לו בקצרה את הפילוסופיה של הטמפלרים.
למרות שמונרו לא הסגיר את נאמנותו האמיתית, שיי כבר חשד שמונרו היה טמפלר.
כששיי חזר לבית פיניגן כדי לשוחח עם מונרו על מהלכו הבא במאבק נגד הכנופיות, הקולונל ביקש ממנו עזרה להציל את בן בריתו הטמפלר כריסטופר גיסט, שהוחזק שבוי בפורט ארסנל.
שיי מנע מהפושעים להוציאו להורג ובעזרתו של גיסט הביס את כולם וקבע את מפקדתם כבסיסו החדש.
לאחר מכן הוא גם גילה שספינתו הקודמת עוגנת בקרבת מקום.
גיסט הציע לו להחזיר לעצמו את השליטה בה, ועזר לו לחסל את אנשי הכנופיה שנשארו באזור, כמו גם את המתנקשים שכרתו עמם ברית.
גיסט אסף את בני בריתו בשכונה כדי לשמש כאנשי צוות בספינה, והציע את עצמו לתפקיד קצין הלוגיסטיקה של שיי.
עם צוותו החדש, שיי שייט לאולבני כדי להיפגש עם מונרו, שגילה לשיי ולגיסט על מצודה צרפתית שמאיימת על שלום האזור.
אחרי שפשט על מחסן סמוך כדי לצייד את ספינתו בציוד הכרחי, שיי התקיף את המצודה והשמיד את הגנותיה.
הוא עשה את דרכו לחדר המלחמה, שם מצא את המרגל הצרפתי לה-צ'אסר מחכה לו חמוש.
אולם, למרות חוסר נכונותו של שיי להרוג את לה-צ'אסר, הוא לא יכל להרשות למבריח להודיע למתנקשים על כך ששרד, והשניים נלחמו בדן-קרב עד לניצחונו של שיי.
בנשימתו האחרונה, לה-צ'אסר הודיע לשיי שסיפק לכנופיות ניו יורק גז רעיל, שבו המתנקשים התכוונו להשתמש נגד השלטונות הקולוניאלים.
שיי החליט לעצור את הפושעים ועשה את דרכו חזרה לעיר.
בפגישתם הבאה, מונרו וגיסט הסכימו שפעולותיו של שיי הצילו חיים רבים, והקבוצה נפגשה עם טמפלרים נוספים כדי לחגוג את ניצחונם.
במשך השנה הבאה, שיי המשיך לעזור לטמפלרים והוכיח את מידת ראויתו להצטרף למסדר הטמפלרים.
המצור על פורט ויליאם הנרי
באוגוסט 1757, שיי קיבל חבילה ממונרו ובתוכה כתב היד וויניץ' ומכתב ממנו שמסביר שמונרו היה מודע לנאמנותו הקודמת של שיי למסדר המתנקשים מהרגע שבו אנשיו הצילו אותו.
הוא סיפר לו גם על משימתו מראש מסדר הטמפלרים לפענח את כתב היד, דבר שנכשל בו וקיווה כי שיי יוכל לעזור לו בכך.
שיי הגיע לפורט ויליאם הנרי כדי לעזור למונרו במשימה.
המצודה עמדה בסכנה מפני ברית בין הצבא הצרפתי לבין העמים הילידים של ערבות צפון מזרח קנדה, האבנאקי, שהמתנקש קסגואהזה היה מתוכם.
שיי נחלץ לעזרתו של מונרו ואנשיו, ועזר לפנות אותם אל מחוץ לפורט ויליאם הנרי.
קסגואהזה התעמת עם שיי בחוף וזעם על כך שזה האחרון שרד וחבר לטמפלרים.
זמן מה לאחר מכן, שיי חזר לאולבני ומצא שהעיר נמצאת תחת מצור הצבא הצרפתי ובני בריתם הילידים.
שיי עשה את דרכו ברחבי העיר עד שהגיע למצודה בעוד מונרו הדף גל של תוקפים.
שיי הבחין בקסגואהזה בשנית, והשניים נלחמו עד שזה האחרון נפצע באורח אנוש.
לפני מותו, קסגואהזה בז לשיי על כך שעבר לצד הטמפלרים, שהם יפסידו בסופו של דבר, ושליאם כבר הרג את מונרו במצור על פורט ויליאם הנרי.
שיי חשש לחייו של מונרו והזעיק את אנשיו מהמזח לפני שרץ חזרה למצודה הבוערת וחילץ את מונרו הפצוע.
ברגעיו האחרונים, מונרו אמר לשיי שליאם לקח את כתב היד, הסיר את טבעת הטמפלרים שלו והעניק אותה לשיי, בהאמינו ששיי ימשיך את דרכו.
בשנת 1758, שיי חזר לפורט ארסנל בניו יורק והתקבל לתוך מסדר הטמפלרים בידי ראש המסדר, היית'ם קנוויי, כאשר נכחו במקום הטמפלרים כריסטופר גיסט, ג'ק ויקס, ויליאם ג'ונסון וצ'ארלס לי.
לאחר מכן, שיי הודיע להיית'ם על כוונתם של המתנקשים לחפש אחר מקדשי האיסו, ולדעתו אכילס יסכן חיים של חפים מפשע בעקבות החיפוש חסר הזהירות שלו אחר פיסות עדן.
ביוני של אותה שנה, שיי ערך מסע לכיוון הצפון-אטלנטי כדי להיפגש עם הקפטן של הצי המלכותי הבריטי, ג'יימס קוק, וניתן לו החופש לפקד על אוניית הוד מלכותו פמברוק (1757) כדי לעצור את התקדמות הצי הצרפתי במצור על מצודת לואיסבורג.
במהלך הקרב הימי, אדוולה עזר לצרפתים עם אוניית הבריג שלו, "האקספרטו קרדה", להוביל כמה מספינות הירי נגד הפמברוק.
שיי לקח את עצתו של גיסט להתמקד בספינות הירי, ואיפשר ל"אקספרטו קרדה" להתחמק בדיוק כשהצי הבריטי הגיע להילחם בכוחות הצרפתים.
בעקבות ניצחונם של הבריטים בלואיסבורג, הטמפלרים יכלו להתמקד כעת במרדף אחרי המתנקשים, והחלו עם אדוולה.
לאחר מספר חודשים, שיי והיית'ם איתרו את המתנקש בריבר ואלי ואחרי עימות קצר אילצו אותו לעגון את האקספרטו קרדה לחופשי וילה קררה.
השניים נפרדו, כאשר היית'ם בחר להסיח את דעתו של אדוולה בעוד שיי התקרב מאחוריו והתנקש בו.
באוקטובר 1759, שיי ריגל אחר פגישה בנמל ניו יורק בין המתנקשים הקולוניאלים שנותרו, ולמד על תוכניתם לשכפל את ניסוייו של פרנקלין על תיבת הקדומים ובכך לאתר מקדשי איסו נוספים.
שיי היה נחוש לעצור אותם, ועבד במשותף עם ג'ק ויקס כדי לשבור את שליטתה של הופ ג'נסן בפשע המאורגן שבעיר.
כדי להשלים את המשימה בדרך חשאית, הצמד גנב מדי כנופיות וביימו מעשה שוד של מחנה צבאי כדי לתת לצבא הבריטי סיבה ללחום בפושעים.
אחרי השוד המוצלח, שיי נפגש עם היית'ם, שתיחקר את אחד מאנשיה של הופ כדי לגלות את מיקום האחוזה שלה.
באותו רגע, האחוזה שלה הותקפה בידי כוחות בריטים.
שיי ניצל את המצב והסתנן לתוך האחוזה.
הוא חזה בניסיון מוצלח של המתנקשים להעתיק את ניסוייו של פרנקלין על תיבת הקדומים.
הוא מנסה לעזוב את האחוזה עם התיבה ועם כתב היד, אך הופ יורה לעברו, מסירה ממנו את מסיכת הגז ומשחררת לתוך החדר אדים רעילים.
שיי ניווט בזהירות בחדר כדי להתחמק מהשפעות הגז הרעיל, ולאחר שיצא מחוץ לאחוזה איתר את הופ, שירתה בו חץ רעיל שהחל להשפיע על קצב הלב שלו.
בין השניים התפתח מרדף ברחבי העיר, שבסופו שיי הרג אותה ולקח מגופתה את הנוגדן, לא לפני שהיא אמרה לו שהסיחה את דעתו והרוויחה למתנקשים מספיק זמן כדי להימלט ולארגן משלחת למציאת מקדש האיסו שאותר בידי תיבת הקדומים.
בתחילת 1760, שיי הוציא את "המוריגן" למימי הצפון-אטלנטי ונפגש עם קפטן קוק כדי לאתר את מיקומו של גוטייה.
להצעתו של קוק, שיי הסתנן לתוך המצודה שבאי אנטיקוסטי כדי לגנוב את המפות של גוטייה ולגלות להיכן מיועדת המשלחת של המתנקשים.
שיי נמלט מהמצודה יחד עם המפות ומסר אותן לקוק על סיפון המוריגן, שיכל לאתר את מיקומו של גוטייה.
אוניית "המוריגן" הותקפה בידי צי הספינות של גוטייה בזמן סופת שלגים, אך שיי הצליח להטביע את אוניות המלחמה.
הוא עלה על סיפון אונייתו של גוטייה וניהל איתו דו-קרב עד שפצע אותו אנושות.
ברגעיו האחרונים, המתנקש הקניט אותו ואמר לו ששימש כפיתיון עבור ליאם ואכילס, שכבר עשו את דרכם למקדש האיסו שממוקם ב.
לאחר מותו של גוטייה, שיי וגיסט נתנו את המפות לקוק, ששאל אם השניים שייכים לקבוצה גדולה יותר, אך טעה לחשוב שהם עובדים תחת הוראותיו של ג'ורג' השני, מלך בריטניה מאשר ארגון סודי.
שיי אמר לקפטן שממוניו ייצרו איתו קשר בנוגע למימון מסעות עתידיים, והשניים נפרדו לדרכם.
שיי דיווח את ממצאיו להיית'ם, שהצטרף אליו למסעו למקדש הארקטי כדי לעצור את משלחת המתנקשים.
בהשאירם את גיסט מאחור על סיפון "המוריגן", השניים ניווטו דרך מערות הקרח וטיפלו בחברי הכנופיה שליוותה את אכילס וליאם במסעם.
בהעמיקם לתוך המערות, גשר מקרח התמוטט עליהם והפריד ביניהם.
היית'ם היה צריך למצוא דרך אחרת לתוך המקדש.
שיי עשה את דרכו דרך מנגנוני ההגנה של המקדש, ובסופו של דבר הגיע ללב ליבו של המקדש.
היית'ם הצטרף אליו, והשניים התעמתו עם אכילס וליאם, שמצאו את הממצא העתיק של המקדש, שדומה לאותו אחד ששיי מצא בליסבון.
בעוד אכילס הודה שטעה לגבי העתיקות, ליאם גינה את שיי על כך שבגד באחווה.
בתגובה, שיי האשים את ליאם בכך שירה בו בגבו באחוזת דבנפורט, אך ליאם ציין שלה ורנדריי הוא זה שירה.
הוא התכוון לירות בשיי, אך אכילס ריסן אותו.
אחרי מאבק קצר ביניהם, ליאם נפל על הממצא העתיק, מה שגרם להפרעה במקדש ולהתפרצותה של רעידת אדמה.
שיי רדף אחרי ליאם דרך המערות המתמוטטות, בעוד היית'ם עקב אחרי אכילס אל מחוץ למקדש.
לבסוף, כאשר שני החברים לשעבר נלחמו אחד בשני, המצוק מתחתם קרס והם צללו לקרח בקרקעית.
שיי השתמש בליאם כדי לבלום את נפילתו, מה שפצע את ליאם באופן אנוש.
בנשימתו האחרונה, ליאם פקפק בנכונותו של שיי לבגוד בכל מי שהכיר והצטרף לטמפלרים, ושיי ענה בתגובה שהוא עשה זאת כדי להציל את העולם.
כששמע זאת, ליאם ענה בסרקזם שהוא מקווה שהעולם שהטמפלרים ירצו לבנות יהיה יותר טוב.
עם מות חברו, שיי חלק למתנקש כבוד אחרון כאשר משך את הברדס מעל ראשו.
הוא מצא את כתב היד על גופתו ועשה את דרכו חזרה להיית'ם ולאכילס.
שיי מצא את המסטר הגדול של הטמפלרים ואת המנטור של המתנקשים באמצעו של דו-קרב, כאשר היית'ם גבר על אכילס, פירק אותו מנשקו ועמד להנחית את המכה הניצחת.
שיי התערב ושיכנע את היית'ם לחוס על חייו של אכילס, באומרו שהמנטור אינו מהווה עוד איום כעת כשכל מאמיניו מתים, ושהוא יוכל להזהיר מתנקשים אחרים לגבי הסכנות שאורבות במקדשי האיסו.
היית'ם הסכים עם דבריו של שיי, אך כדי להבטיח שאכילס לעולם לא יוכל לפעול שוב בשטח, גרם לנכותו על ידי ירייה בשוק הימנית שלו.